Държавен вестник, бр. 88, 2014 г., стр. 19

БРОЙ  88	
Д Ъ Р Ж А В Е Н  В Е С Т Н И К 	
СТР.  19  
Метод за намаляване на емисиите
Критерии за използване
Системи за пречистване на отра-
ботени газове
Резолюция на МЕРС. 184(59), приета на 17 юли 2009 г.
„Промивната вода от системите за пречистване на отработени 
газове, които използват химикали, добавки, препарати и съответ-
ни химикали, създадени намясто“, посочени в точка 10.1.6.1 от 
Резолюция МЕРС. 184(59), не се изхвърля в морето, включително 
в намиращи се в заливи пристанища, пристани и речни устия, 
освен ако операторът на кораба докаже, че изхвърлянето на тази 
промивна вода няма значителни отрицателни въздействия и не 
поражда рискове за здравето на човека и околната среда. Ако 
използваният химикал е сода каустик, достатъчно е промивната 
вода да отговаря на критериите, пред­видени в Резолюция МЕРС. 
184(59), и нейното рН да не надвишава 8,0. 
Биогорива
Използването на биогорива по смисъла на Закона за енергията от 
възобновяеми източници (обн., ДВ, бр. 35 от 2011 г.; изм., бр. 65 
от 2014 г.), които отговарят на съответните стандарти CEN и ISO.
Смесите от биогорива и корабни горива трябва да съответстват 
на нормите за максимално допустимо съдържание на сяра, опре-
делени в чл. 6, т. 7 от наредбата.
“
§ 2. В Постановление № 223 на Минис-
терския съвет от 2007 г. за изменение и 
допълнение на Наредбата за изискванията 
за качеството на течните горива, условията, 
реда и начина на техния контрол (обн., ДВ, 
бр. 76 от 2007 г.; изм. и доп., бр. 36 от 2011 г.) 
се правят следните изменения и допълнения:
1. Параграф 31 се изменя така:
„§ 31. (1) Методите за намаляване на еми-
сиите, които попадат в приложното поле на 
Наредба № 54 от 12 юли 2004 г. за техническите 
изисквания и оценяване съответствието на 
оборудването на морските кораби (обн., ДВ, 
бр. 76 от 2004 г.; изм. и доп., бр. 39 от 2009 г.; 
попр., бр. 44 от 2009 г.; изм. и доп., бр. 32 от 
2010 г., бр. 94 от 2011 г., бр. 84 от 2012 г. и 
бр. 104 от 2013 г.), подлежат на одобряване 
по реда на наредбата.
(2) Методите за намаляване на емисиите, 
извън тези по ал. 1, подлежат на одобрява-
не съгласно процедурата, посочена в чл. 3, 
параграф 2 от Регламент (ЕО) 2099/2002 
на Европейския парламент и на Съвета от 
5 ноември 2002 г. за създаване на Комитет 
по морската безопасност и предотвратяване 
на замърсяването от кораби (КМБПЗК) и за 
изменение на регламентите относно безопас-
ността на морския транспорт и предотвратява-
нето на замърсяването от кораби (ОВ, L 324, 
29.11.2002 г.), като се вземат под внимание:
1. указанията на Международната морска 
организация;
2. резултатите от изпитванията на нови 
методи за намаляване на емисиите;
3. ефектите върху околната среда, включи-
телно постижимите намаления на емисиите, 
и въздействията върху екосистемите в приста-
нища, разположени в заливи или речни устия;
4. възможностите за мониторинг и про-
верка.“
2. В § 32:
а) създава се нова ал. 2:
„(2) На екипажите на тези кораби се пре-
доставя достатъчно време, за да извършат 
всички необходими операции за промяна на 
използваното гориво възможно най-скоро 
след заставането на котва или на кей и най-
късно преди отплаването, като в корабните 
дневници се записва времето за промяна на 
използваното гориво.“;
б) досегашната ал. 2 става ал. 3.
3. Параграф 33 се изменя така:
„§ 33. (1) Изискването на чл. 6, т. 7, буква 
„б“ за съдържание на сяра в корабните дизело-
ви горива се прилага до 1 януари 2020 г. към 
горивата, използвани от пътнически кораби, 
плаващи под българско знаме извън зоните за 
контрол на емисиите на серни оксиди, както 
и от пътнически кораби, обслужващи редовни 
рейсове до или от пристанища в Европейския 
съюз, плаващи под всякакво знаме, които се 
намират в морските пространства на Репуб­
лика България.
(2) До 31 декември 2014 г. максималното 
съдържание на сяра в корабните горива, из-
ползвани от кораби, плаващи под българско 
знаме в зоните за контрол на емисиите на 
серни оксиди, е 1,0 % (m/m), а от 1 януари 
2015 г. – 0,1 % (m/m). Изискването се прилага 
и за кораби, плаващи под българско знаме, 
които са започнали пътуването си извън Ев-
ропейския съюз.
(3) Изискването на приложение № 7 към 
чл. 6, т. 7, буква „в“ за съдържание на сяра в 
корабните остатъчни горива се прилага към 
горивата, използвани от кораби, плаващи под 
всякакво знаме, включително кораби, които са 
започнали пътуването си извън Европейския 
съюз, които се намират в морските простран-
ства на Република България.“